
                          REPUBLIKA HRVATSKA
VARAŽDINSKA ŽUPANIJA
GRAD LEPOGLAVA
Antuna Mihanovića 12
42250 Lepoglava
tel. 042 770 411, fax 042 770 419
email: lepoglava@lepoglava.hr
 








Upravni odjel za urbanizam, prostorno planiranje,
komunalne poslove i zaštitu okoliša
KLASA: 013-03/26-01/16
URBROJ: 2186-9-05/1-26-1
Lepoglava, 02.07.2026. godine

Temeljem odredbe članka 11. Zakona o pravu na pristup informacijama („Narodne novine“ broj 25/13, 85/15 i 69/22) i odredbi Kodeksa savjetovanja sa zainteresiranom javnošću u postupcima donošenja zakona, drugih propisa i akata („Narodne novine“ broj 140/09), upućuje se

J A V N I  P O Z I V
ZA SAVJETOVANJE SA ZAINTERESIRANOM JAVNOŠĆU U POSTUPKU DONOŠENJA
2. IZMJENA I DOPUNA PROGRAMA GRAĐENJA KOMUNALNE INFRASTRUKTURE ZA 2026. GODINU

Odredbom članka 67. Zakona o komunalnom gospodarstvu („Narodne novine“ broj 68/18, 110/18, 32/20 i 145/24) propisano je da program građenja komunalne infrastrukture donosi predstavničko tijelo jedinice lokalne samouprave za kalendarsku godinu, da se donosi istodobno s donošenjem proračuna jedinice lokalne samouprave kao i da se objavljuje u službenom glasilu jedinice lokalne samouprave. Odredbom članka 42. stavka 1. Zakona o proračunu („Narodne novine“ broj 144/21) propisano je da Sabor, odnosno predstavničko tijelo donosi proračun na razini skupine ekonomske klasifikacije do kraja tekuće godine, u roku koji omogućuje primjenu proračuna od 1. siječnja godine za koju se proračun donosi, a odredba članka 45. stavka 1. propisuje da se izmjenama i dopunama proračuna mijenja isključivo plan za tekuću proračunsku godinu. Obzirom da je pripremljen prijedlog II. izmjena i dopuna Proračuna Grada Lepoglave za 2026. godinu i projekcije Proračuna za razdoblje 2027.-2028. godinu, sukladno spomenutim razlozima bilo je potrebno pripremiti i prijedlog 2. izmjena i dopuna Programa građenja komunalne infrastrukture za 2026. godinu. 

S ciljem što kvalitetnije izrade i donošenja 2. izmjena i dopuna Programa građenja komunalne infrastrukture za 2026. godinu upućuje se ovaj poziv javnosti – građanima, udrugama, građanskim inicijativama, zakladama, javnim i privatnim ustanovama da daju prijedlog i mišljenje na pripremljen prijedlog akta.  

Prijedlozi, primjedbe i komentari mogu se u pisanom obliku na popunjenom propisanom obrascu poslati na adresu Grada Lepoglave, Antuna Mihanovića 12, Lepoglava (s naznakom: „Savjetovanje sa zainteresiranom javnošću – 2. izmjene i dopune Programa građenja komunalne infrastrukture“) ili na e-mail adresu:  tomislav.hojsak@lepoglava.hr zaključno do 07.07.2026. godine do 12,00 sati.

Sukladno odredbi članka 11. Zakona o pravu na pristup informacijama („Narodne novine“ broj 25/13, 85/15 i 69/22) po isteku roka za dostavu mišljenja i prijedloga izraditi će se i objaviti Izvješće o savjetovanje sa zainteresiranom javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi. Izvješće će se objaviti na službenoj Internet stranici Grada Lepoglave www.lepoglava.hr. 
                                                                                                                   PROČELNIK   
Tomislav Hojsak, dipl. ing. geot.

